

DRUSKININKŲ SAVIVALDYBĖS TARYBA

SPRENDIMAS
DĖL MOKINIŲ PRIĖMIMO Į DRUSKININKŲ SAVIVALDYBĖS NEFORMALIOJO ŠVIETIMO ĮSTAIGAS TVARKOS APRAŠO

2012 m. lapkričio 14 d. T1-240
Druskininkai

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 4 dalimi, Lietuvos Respublikos švietimo įstatymo (Žin., 1991, Nr.23-593, 2011, Nr.38-1804) 29 straipsnio 6 dalimi, Druskininkų savivaldybės taryba n u s p r e n d ž i a:
Patvirtinti Mokinių priėmimo į Druskininkų savivaldybės neformaliojo švietimo įstaigas tvarkos aprašą (pridedamas).
Sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr.13-308; 2000, Nr. 85-2566) nustatyta tvarka.


Savivaldybės meras	Ričardas Malinauskas



PATVIRTINTA
Druskininkų savivaldybės tarybos
2012 m. gruodžio 14 d. sprendimu Nr. T1-240



. 

. Mokinių priėmimo į Druskininkų savivaldybės neformaliojo švietimo įstaigas tvarkos aprašas (toliau – Aprašas) nustato mokinių priėmimo į Druskininkų savivaldybės neformaliojo švietimo įstaigas (toliau įstaigos) mokytis pagal formalųjį švietimą papildančio ugdymo programas ir neformaliojo vaikų ugdymo programas kriterijus, prašymų ir kitų dokumentų priėmimo vietą, pradžią, pabaigą, asmenų priėmimo per mokslo metus tvarką, nurodo šiose įstaigose vykdomas švietimo programas.
. Tvarkos aprašas parengtas vadovaujantis Lietuvos Respublikos švietimo įstatymu (Žin., 1991, Nr.23-593, 2011, Nr.38-1804), Priėmimo į valstybinę ir savivaldybės bendrojo lavinimo, profesinę mokyklą bendrųjų kriterijų sąrašu, Neformaliojo vaikų švietimo koncepcija, ir kitais teisės aktais.
. Priėmimą į Druskininkų savivaldybės neformaliojo švietimo įstaigas mokytis pagal formalųjį švietimą papildančio ugdymo programas ir neformaliojo vaikų ugdymo programas vykdo įstaigos direktoriaus vadovaujama mokinių priėmimo komisija, į kurią įtraukiamas Druskininkų savivaldybės administracijos atstovas. 
. Sąvokos:
. Neformalusis vaikų švietimas – kryptinga veikla, padedanti vaikui įgyti kompetencijos, tapti sąmoninga asmenybe, sugebančia atsakingai ir kūrybingai spręsti savo problemas ir aktyviai veikti visuomenėje bei prisitaikyti prie kintančios aplinkos;
. Formalųjį švietimą papildančio ugdymo paskirtis – pagal ilgalaikes programas sistemiškai plėsti tam tikros srities žinias, stiprinti gebėjimus ir įgūdžius bei suteikti asmeniui papildomų dalykinių ir bendrųjų kompetencijų. Formalųjį švietimą papildančio ugdymo programas gali vykdyti muzikos, dailės, menų, sporto ir kitos mokyklos;
. Neformaliojo vaikų ugdymo paskirtis – ugdyti vaiko gyvenimo įgūdžius, asmenines, socialines ir kitas bendrąsias kompetencijas. Neformaliojo vaikų ugdymo programas gali vykdyti neformaliojo vaikų švietimo mokyklos ir kitos švietimo įstaigos, laisvieji mokytojai, kiti švietimo teikėjai;
. Neformaliojo vaikų švietimo mokytojas – asmuo, ugdantis ir mokantis mokinius pagal neformaliojo vaikų ugdymo programas, turintis darbo patirtį ir kompetenciją;
. Neformaliojo vaikų švietimo programa – neformaliojo vaikų švietimo mokytojo (įstaigos) parengta ir neformaliojo švietimo metodais įgyvendinama programa, kuria siekiama ugdyti vaiko kompetencijas plėtojant prigimtinius vaiko gebėjimus;
. ir kitos sąvokos apibrėžtos Lietuvos Respublikos švietimo įstatyme ir kituose teisės aktuose.

. 

. Mokiniai į Druskininkų savivaldybės neformaliojo švietimo įstaigas mokytis pagal formalųjį švietimą papildančio ugdymo programas ir neformaliojo vaikų ugdymo programas pirmumo teise priimami pagal šiuos kriterijus:
. gyvenantys Druskininkų savivaldybės teritorijoje;
. lankantys Druskininkų savivaldybės bendrojo ugdymo mokyklas;
. pagal formalųjį švietimą papildančio ugdymo programas, jeigu nori tęsti dalykų, kurių buvo pradėję mokytis pagal neformaliojo ugdymo programas, mokymąsi. 
. Jei pageidaujančių mokytis pagal formalųjį švietimą papildančio ugdymo programas mokinių skaičius yra didesnis nei įstaiga gali priimti, pirmumo teise priimami:
. mokiniai, norintys tęsti dalykų, kurių mokėsi pagal neformaliojo vaikų ugdymo programas, vadovaujantis mokyklos direktoriaus patvirtinta tvarka;
. atsižvelgiama į pateiktus dokumentus apie neformaliojo ugdymo pasiekimus ir (ar) mokyklos pateiktų specialiųjų ir bendrųjų gebėjimų užduočių atlikimo rezultatus.
. Esant įstaigoje laisvų vietų, gali būti priimami mokiniai, gyvenantys kitoje savivaldybėje.
. Priimant mokinius į formalųjį švietimą papildančias ugdymo programas, kurioms reikalingi specialieji gabumai ir gebėjimai (dainavimo, choreografijos, muzikos ir kt.) gali būti atliekama šių gebėjimų (klausos, koordinacijos, ritmikos, balso ir kt.) patikrinimas įstaigos direktoriaus nustatyta tvarka.
. Mokiniai į Druskininkų savivaldybės neformaliojo švietimo įstaigas priimami mokytis:
. pagal formalųjį švietimą papildančio ugdymo programas: 
. į dailės pagrindinio ugdymo programą nuo 11metų iki 14 metų;
. į dramos (teatro) pradinio ir pagrindinio ugdymo programas nuo 10 metų  iki 14 metų; 
. į choreografijos pradinio ir pagrindinio ugdymo programas nuo 6 metų iki 12 metų; 
. į muzikos pradinio ir pagrindinio ugdymo programas nuo 6 metų iki 12 metų;
. į sporto pradinio ugdymo programas nuo 7 metų iki 15 metų ir meistriškumo ugdymo programas nuo 16 metų iki 18 metų; 
. itin gabius mokinius, priėmimo komisijos sprendimu, gali priimti ir jaunesnius nei nurodyta 9.1.1–9.1.5 punktuose;
. į neformaliojo vaikų ugdymo programas priimami nuo 3 metų iki 18 metų.;
. į neformaliojo suaugusiųjų švietimo programas - suaugusieji.
. Į mokyklą ir atgal važiuojantiems kaimuose ir miesteliuose toliau kaip 3 kilometrai nuo mokyklos gyvenantiems mokiniams, kurie mokosi pagal formalųjį švietimą papildančio ugdymo programas ir neformaliojo vaikų ugdymo programas, teisės aktų nustatyta tvarka, kompensuojamos visos važiavimo išlaidos, išskyrus važiuojantiems miesto maršrutiniais autobusais. Važiuojantiems miesto maršrutiniais autobusais kompensuojama 80 procentų terminuoto vardinio bilieto kainos ar vienkartinio važiavimo bilieto kainos.
. Už formalųjį švietimą papildančio ugdymo programas ir neformaliojo ugdymo paslaugas, teikiamas įstaigose, mokamas Druskininkų savivaldybės tarybos (toliau – Taryba) nustatytas atlyginimo dydis. Mokesčių lengvatos taikomos Lietuvos Respublikos įstatymų ir Tarybos nustatyta tvarka, kuri skelbiama įstaigų ir savivaldybės tinklalapiuose.

. 

. Prašymai mokytis formalųjį švietimą papildančio ugdymo programose priimami kiekvienais metais nuo sausio 1 dienos iki gegužės 31 dienos. Prašymus pateikus po gegužės 31 d., tvarkoje nurodyti priėmimo pirmumo kriterijai netaikomi.
. Prašymai mokytis pagal neformaliojo ugdymo programas priimami įstaigos direktoriaus nustatytais terminais.
. Prašymą už vaiką iki 14 metų pateikia vienas iš tėvų (globėjų, rūpintojų), 14–18 metų – vaikas, turintis vieno iš tėvų (globėjų, rūpintojų) raštišką sutikimą. 
. Prašymai mokytis pagal formalųjį švietimą papildančio ugdymo programas ir pagal neformaliojo ugdymo programas (arba užpildyti elektroniniu būdu) priimami įstaigose.
. Prašyme nurodoma:
. mokinio vardas, pavardė, gyvenamoji vieta, ugdymo įstaiga ir klasė kurioje mokosi;
. formalųjį švietimą papildančio ugdymo programa ar neformaliojo ugdymo programa, pageidaujama užsiėmimo rūšis (sporto šaka, muzikos instrumentas, ar kita veikla);
. tėvų (globėjų, rūpintojų) adresas, telefonas, darbovietė, elektroninio pašto adresas.
. Prie prašymo mokytis pridedami šie dokumentai:
. gimimo liudijimo, ar kito patvirtinančio asmens tapatybę dokumento kopija;
. teisės aktais nustatytos formos vaiko sveikatos pažyma; 
. dokumentai, kuriais remiantis mažinamas atlyginimo dydis už teikiamo neformaliojo švietimo pradinio ir pagrindinio ugdymo programas (jei tėvai ar globėjai, rūpintojai jų pageidauja).
. Mokinio priėmimas mokytis pagal formalųjį švietimą papildančio ugdymo programas ir pagal neformaliojo ugdymo programas įforminamas rašytine mokymo (si) sutartimi (2 egzemplioriais), kurioje aptariami įstaigos ir mokinio įsipareigojimai, jų nevykdymo pasekmės, mokymosi programa, sutarties keitimas, nutraukimas.
. Mokymo sutartis sudaroma iki pirmos mokymosi dienos. 
. Abu sutarties egzempliorius pasirašo mokyklos direktorius ir asmuo, pateikęs prašymą.
. Sutartis su kiekvienu nauju mokiniu, taip pat su tos pačios įstaigos mokiniu, pasirinkusiu naują neformaliojo ugdymo programą, sudaroma jo ugdymo (si) pagal tą programą laikotarpiui. Pasikeitus sutartyje numatytoms ugdymo sąlygoms (valandų skaičiui, mokesčio dydžiui ir kt.) sutartis papildoma.
. Mokinių priėmimas ir paskirstymas į grupes (klases, srautus) įforminamas įstaigos direktoriaus įsakymu (-ais).

. 

. Per mokslo metus į neformaliojo ugdymo programas mokiniai priimami vadovaujantis šiame apraše nustatyta tvarka.  
. Per mokslo metus į formalųjį švietimą papildančias ugdymo programas mokiniai priimami į laisvas vietas esančiose grupėse (klasėse, srautuose).

. 

. Asmenų priėmimas vykdomas pagal šias formalųjį švietimą papildančias ugdymo programas:

	Įstaiga 	Formalųjį švietimą papildančios ugdymo programos
1.	Druskininkų Mikalojaus Konstantino Čiurlionio meno mokykla	Pradinio ir pagrindinio muzikinio ugdymo programa, pagrindinio dailės ugdymo programa, pradinio ir pagrindinio ugdymo draminio (teatrinio) ugdymo programa, pradinio ir pagrindinio choreografijos ugdymo programa.
2.	Druskininkų sporto centras 	Pradinio sportinio ugdymo programa, sportinio meistriškumo ugdymo programa, meistriškumo tobulinimo ugdymo programa, didelio meistriškumo ugdymo programa.


. Įstaigose neformaliojo ugdymo būreliai ir studijos steigiami įstaigos tarybai pritarus, atsižvelgiant į vaikų užimtumo organizavimo kryptis, poreikius ir interesus, tėvų pageidavimus, pedagogų pasirengimą, turimą materialinę bazę, finansinius išteklius. 
. Neformalusis ugdymas įstaigos būreliuose ir studijose organizuojamas pagal įstaigos tarybos aprobuotas ir įstaigos direktoriaus įsakymu patvirtintas programas.

. 

. Mokinių priėmimo į Druskininkų neformaliojo švietimo įstaigas tvarkos aprašas gali būti keičiamas pasikeitus teisės aktams.

